Ειδικό Γυμνάσιο - Ειδικό ΓΕΛ Αθηνών

Το Ειδικό Γυμνάσιο - Ειδικό ΓΕΛ Αθηνών είναι δημόσιο σχολείο που ανήκει στην ειδική αγωγή και λειτουργεί στην Ηλιούπολη Αττικής.

Ιστορία 
Το κτίριο στο οποίο στεγάζεται το Ειδικό Γυμνάσιο - Ειδικό ΓΕΛ Αθηνών κτίστηκε την δεκαετία του 60, κατά τη διάρκεια της ανάπτυξης της Ηλιούπολης, απέναντι από το Άλσος της Ηλιούπολης. Το 1965 εντός του κτιρίου ιδρύθηκε ο «Α΄ Εθνικός Παιδικός Σταθμός Ηλιουπόλεως».  Στη συνέχεια μετονομάστηκε ως «Α΄ Κρατικός Παιδικός Σταθμός Ηλιουπόλεως» στον οποίο παρέμεινε η ιδιοκτησία ως το 1994, οπότε και πέρασε στην ιδιοκτησία του Δημοσίου. Στα μεταξύ χρόνια λειτούργησε ως ιδιωτικό εκπαιδευτήριο με το όνομα «Αθηναϊκό Κολλέγιο Πολυδώρου. Μαρκουλάκη», φέροντας το όνομα του συν-ιδρυτή του. Το 1987 ξεκίνησε να λειτουργεί ως «Ειδικό Γυμνάσιο - Λύκειο Αθηνών» ενώ στη συνέχεια μετονομάστηκε σε «Ειδικό Γυμνάσιο - Ειδικό ΓΕΛ Αθηνών». Στη συλλογική μνήμη της Ηλιούπολης το σχολείο έχει μείνει ως «το Σχολείο του Παπά».

Διοίκηση 
Υπάγεται στο Υπουργείο Παιδείας και Δια Βίου Μάθησης, ως Δημόσιο Σχολείο.  Το Γυμνάσιο και το Λύκειο λειτουργούν στο ίδιο κτίριο και έχουν κοινό διευθυντή.

Προσωπικό 

 Διευθυντής
 Καθηγητές
 Εργοθεραπευτές
 Φυσικοθεραπευτές
 Λογοθεραπευτές
 Ψυχολόγοι
 Κοινωνικοί λειτουργοί
 Νοσηλευτές
 Ειδικό βοηθητικό προσωπικό

Σημαντικοί διδάσκοντες 
Στο ιδιωτικό σχολείο έχουν διδάξει προσωπικότητες όπως ο Κώστας Γεωργουσόπουλος, ο Γιώργος Χριστοδούλου και η Νίκη Κοτσοβούλου- Βενούκα και η Αγγελική Τραχανά.

Εγκαταστάσεις 
Το σχολείο στεγάζεται σε διώροφο κτίριο που είναι ειδικά διαμορφωμένο και πλήρως προσβάσιμο για άτομα με αναπηρία καθώς διαθέτει ανελκυστήρα και ράμπες για την μετακίνηση σε όλους τους χώρους του. Σε όλους τους ορόφους υπάρχουν τουαλέτες πλήρως προσβάσιμες και ειδικά προσαρμοσμένες για άτομα με σωματικές-κινητικές αναπηρίες καθώς και χώροι φροντίδας των μαθητών. Το σχολείο περιβάλλεται από προαύλιο χώρο που είναι δεντροφυτεμένος, έχει παγκάκια, μπασκέτα και κήπο. Στις εγκαταστάσεις περιλαμβάνεται ξεχωριστό κτίριο που στεγάζει το Γυμναστήριο του σχολείου.

Λειτουργία - προγράμματα 
Παράλληλα, εκτός από το αναλυτικό πρόγραμμα του Υπουργείου Παιδείας, υλοποιούνται:

 Εξατομικευμένα Εκπαιδευτικά Προγράμματα
 Χορωδία
 Ερευνητικές εργασίες (project)
 Ευρωπαϊκά προγράμματα
 Ε-ΤWINNING
 Πρόγραμμα Κινηματογράφου "Πάμε Σινεμά"
 Δανειστική Βιβλιοθήκη
 Αγωγή Υγείας
Νοσηλευτική υποστήριξη
Κοινωνική υποστήριξη
Φυσικοθεραπεία

 Θεραπευτική ιππασία
 Θεραπευτική κολύμβηση

 Εργοθεραπεια
 Λογοθεραπεία
 Ψυχολογική υποστήριξη

Διακρίσεις 

 Bravo Schools 2018
 6ο Φεστιβάλ Μαθητικών Ταινιών «Πάμε σινεμά;» - Γ' Βραβείο Καλύτερης Ταινίας - Ειδικό Γυμνάσιο - Λύκειο Αθηνών «Το Τείχος» - Ιανουάριος 2014
 Φεστιβάλ Κινηματογράφου Θεσσαλονίκης - 4ο Φεστιβάλ Μαθητικών Ταινιών «Πάμε σινεμά;» - 25 Απριλίου 2004 - 3ο Βραβείο Καλύτερης Ταινίας Αττικής Πάμε Σινεμά 2004 (Ειδικό Λύκειο Αθήνας για την ταινία: «Ο έρωτας, με έρωτα περνάει».
Βραβείο Καινοτομίας στον διαγωνισμό «Κινητικότητα και άτομα με αναπηρίες στην Ευρώπη» - 18 Μαΐου 2008

Απόφοιτοι 

 Χρήστος Ταμπαξής (παραολυμπιονίκης)
 Άννα Ντέντα
Καμίλ Γκουνγκόρ
Ορέστης Δημιόγκας
Παναγιώτης Σουλάνης

Δείτε επίσης 

Ειδική αγωγή

Παραπομπές

Εξωτερικοί σύνδεσμοι 

 Ιστοσελίδα του Ειδικού Λυκείου 

Ειδική Αγωγή
Σχολεία πρωτοβάθμιας και δευτεροβάθμιας εκπαίδευσης στην Αθήνα